# Alternativa Popular Revolucionària

L'Alternativa Popular Revolucionària (en castellà Alternativa Popular Revolucionaria; APR) és una coalició d'esquerres veneçolana opositora al govern de Nicolás Maduro.

## Història

Es va crear amb l'objectiu de presentar-se a les eleccions parlamentàries de 2020, conformant un bloc d'esquerra radical de forces que recolzen el chavisme i l'aprofundiment de l'anomenada Revolució Bolivariana, però són crítics amb el govern i presidència de Maduro, al qual acusen d'autoritari i d'aplicar mesures neoliberals. També han denunciat les intervencions judicials de nombrosos partits de l'òrbita del GPPSB, com el PCV, el PPT o els Tupamaro, imposant direccions afins al PSUV i impedint als crítics mantenir el control efectiu de les organitzacions. En aquest sentit, l'APR també ha acabat servint com a estructura legal per a tots els membres crítics d'aquests partits que s'han vist expulsats.
Així, per a les eleccions de 2020, la coalició finalment es va inscriure amb la papereta del PCV, l'única legalment habilitada per a participar. Durant la campanya, els partits membres van denunciar agressions, amenaces i pressions dels sectors oficialistes. Tanmateix, la coalició aconsegueix 170.352 vots i un diputat, el dirigent Óscar Figuera del PCV.
Un any més tard, per a les eleccions regionals de 2021, l'APR va ser la força política amb més candidats inhabilitats.

## Moviments integrants

| Partit polític | Sigles | Fundació | Definició política |
| Partit Comunista de Veneçuela - Sector Óscar Figuera | PCV | 1931 | Marxisme-leninisme |
| Patria Para Todos - Sector Rafael Uzcátegui | PPT | 1997 | Socialisme llibertari |
| Moviment Tupamaro de Veneçuela - Sector José Pinto | MRT | 1998 | Guevarisme |
| Partit Revolucionari del Treball | PRT | 2012 | Marxisme-leninisme |
| LC - Corrent Marxista Internacional | LdC | 2010 | Trotskisme |
| Moviment Som Lina | SL | 2018 | Antiimperialisme |
| Esquerra Unida | IU | 2002 | Socialisme |
| Red Autònoma de Comuners | RAC | 2009 | Comunalisme |

## Referències

* ↑ Tovar, Fran. «Movimientos políticos y sociales constituyeron la Alternativa Popular Revolucionaria Por Venezuela» (en castellà), 01-08-2020. [Consulta: 4 agost 2024].
* ↑ Singer, Florantonia. «Maduro pierde a sus aliados de izquierda» (en castellà), 20-08-2020. [Consulta: 4 agost 2024].
* ↑ Singer, Florantonia. «El Tribunal Supremo de Venezuela interviene el Partido Comunista y nombra una nueva dirección» (en castellà), 12-08-2023. [Consulta: 4 agost 2024].
* ↑ Martínez, Deisy. «TSJ ordena la intervención de la directiva de Patria Para Todos - Efecto Cocuyo TSJ ordena la intervención de la directiva de Patria Para Todos» (en castellà), 21-08-2020. [Consulta: 4 agost 2024].
* ↑ Runrun.es, Redacción. «Movimiento Tupamaro rechazó intervención del TSJ: “Se ha consumado el robo del partido”» (en castellà), 19-08-2020. [Consulta: 4 agost 2024].
* ↑ «Sobre la APR y los ataques del Gobierno/PSUV: se necesita un balance histórico y lecciones estratégicas» (en castellà), 27-09-2020. [Consulta: 4 agost 2024].
* ↑ Aporrea. «PCV denuncia hostigamiento y agresiones contra candidatos de la Alternativa Popular Revolucionaria» (en castellà), 22-09-2020. [Consulta: 4 agost 2024].
* ↑ Carrillo, José Luis. «Conoce los aspirantes del chavismo disidente inhabilitados para optar a gobernador o alcalde» (en castellà), 20-11-2021. [Consulta: 4 agost 2024].